# Mal for risikovurdering ved aktivitet/arrangement

For alle aktiviteter/arrangementer skal det alltid gjennomføres en risikoanalyse og -vurdering. Hvor detaljert/dyptgående avhenger av type arrangement/aktivitet og type deltakere. For arrangementer som innebærer opplæring (kurs), eller ved aktiviteter med personer som ikke innehar kompetanse til å vurdere sikkerhet/risiko selv, skal det alltid gjennomføres en detaljert analyse/vurdering.

Alle momenter settes inn i en risikovurdering. Alle røde og gule verdier skal møtes med tiltak. Innehar aktiviteten gule risikoverdier kan den vurderes gjennomført. Har aktiviteten røde verdier skal den ikke gjennomføres. Det er mulig å benytte en enklere versjon/matrise, men det gir ofte for vag måling på tiltakets effekt. Det er opp til den som gjennomfører vurderingen å avgjøre hvilken sannsynlighet og konsekvens hvert moment har – er man i tvil; sett alvorligste/høyeste verdi.

**Mal oppsett:**

|  |  |  |  |  |  |  |
| --- | --- | --- | --- | --- | --- | --- |
| Risikomoment | Årsaker | Konsekvens | Initiell risiko | Tiltak få senke sannsynlighet for hendelse | Tiltak for å senke konsekvens av hendelse | Slutt risiko |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Her er det en håndfull eksempler på risikomomenter i alle kategorier, og hvordan risikoverdi senkes ved tiltak. Alle tiltak bør vurderes overført til instruks, og instruks skal foreligge dersom sikkerhet tas hånd om av andre (instruktør, m.m.)

## Eksempler på utfylling/momenter:

|  |  |  |  |  |  |  |
| --- | --- | --- | --- | --- | --- | --- |
| Risikomoment | Årsaker | Konsekvens | Initiell risiko | Tiltak få senke sannsynlighet for hendelse | Tiltak for å senke konsekvens av hendelse | Slutt risiko |
| Feil ved klatreanlegg | Mangelfull oppfølging av feil | Død/alvorlig skade | 10 | Sjekke vegger, sjekke HMS-oppfølging |  | 5 |
| Brannfelle | For mange mennesker i forhold til brannvernforskrift | Død/alvorlig skade | 15 | Ha kontroll på antall mennesker |  | 5 |
| Utstyrssvikt | Defekt utstyr eller redskap | Død/alvorlig skade | 10 | Sjekke alt utstyr som benyttes |  | 5 |
| Stein eller annen gjenstand i hodet | Utløst/mistet av deltaker i veggen | Skade | 12 | Gjøre alle oppmerksom på faren  Be alle om å tømme lommene sine | Alle har på hjelm | 4 |
| Farlig fall  (buldring innendørs) | Flytt som medfører farlige fall | Skade | 9 | Ikke sette buldere som er farlige  Be utøvere være ekstra forsiktige |  | 6 |
| Farlig fall  (buldring utendørs) | Sliten, glipp, hopper ned | Skade | 12 | Be utøvere være ekstra forsiktige | Alltid spotting, og opplæring  Alltid crashpad | 8 |

Under er det listet områder og eksempler på hva som bør/kan vurderes ut over det klatresikkerhetsmessige.

|  |  |
| --- | --- |
| **Område** | **Typiske risiko-/vurderingsfaktorer** |
| Byggtekniske forhold | * Farlige feil og mangler ved lokaler/anlegg?   + - Mugg/sopp/råte – inneklima     - Elektrisk anlegg (brann) * Klatrevegg/treningsfasiliteter   + - Er vegg godkjent?     - Åpenbare/synlige feil og mangler? |
| Brannvern | * Antall mennesker samlet i forhold til brannvernforskrift? * Blokkering av nødutganger? * Behov for brannvakter? |
| Utstyr/redskap | * Utstyrssvikt /defekt utstyr eller redskap? * Personer som benytter utstyr/redskap uten tilstrekkelig kompetanse (f.eks. lift)? |
| Kurs/workshop/aktivitet | * Har den ansvarlige rett kompetanse? * Har den ansvarlige gyldig politiattest om det er mindreårige blant deltakere? * Foreligger det egen risikovurdering og instruks for kurset? * Inviteres det til aktivitet som deltakere ikke har forutsetting for å vurdere risiko i? |
| Kommunikasjon | * Er alle ansvarlige kjent med beredskapsplan og varslingsrutiner? * Er det mobildekning i området? |
| Transport | * Er kjøretøyet i forskriftsmessig stand? * Har fører rett sertifikat/kompetanse? |
| Losji | * Er losji for deltakere i tilfredsstillende helsemessig stand? |
| Førstehjelp/helse | * Er det hendelser/aktiviteter som kan medføre økt risiko for skade? |
| Diverse | * Er evt innleide ressurser sjekket/forespurt om sikkerhet? |

|  |  |  |  |  |  |  |
| --- | --- | --- | --- | --- | --- | --- |
| Sannsynlighet for at moment inntreffer | Svært stor | 5 | 10 | 15 | 20 | 25 |
| Stor | 4 | 8 | 12 | 16 | 20 |
| Middels | 3 | 6 | 9 | 12 | 15 |
| Liten | 2 | 4 | 6 | 8 | 10 |
| Svært liten | 1 | 2 | 3 | 4 | 5 |
|  |  | Svært liten | Liten | Middels | Stor | Svært stor |
|  |  | Konsekvens dersom moment inntreffer | | | | |

Det kan være utfordrende å vite hvilken verdi en bør velge på sannsynlighet og konsekvens. Her er en oversikt som kan gi en pekepinn.

Sannsynlighet kan vurderes på bakgrunn av egne opplevelser/erfaring, kunnskap/statistikk eller noen ganger bare kvalifisert «synsing»

|  |  |  |
| --- | --- | --- |
| **Grad** | **Beskrivende ordlyd** | **Eksempel** |
| Svært liten | Hendelse/moment har ikke skjedd før, men det er en teoretisk sjanse for at det kan skje | Tau kuttes av kant |
| Liten | Hendelse/moment har skjedd før, kanskje så lite som en gang, men det er lite sannsynlig at det skal skje | Tau kobles ut av mellomforankring/kortslynge ved fall |
| Middels | Hendelse/moment har skjedd flere ganger, men ikke regelmessig/ofte. | Feil funnet ved kameratsjekk (f eks glemt å låse karabiner), bakkefall |
| Stor | Hendelse/moment skjer hyppig, aktivitet er til en viss grad preget av at det skjer ofte |  |
| Svært stor | Det er overhengende sannsynlig at hendelse/moment vil inntreffe | Fall |

Konsekvens er vurderingen av hva den verste skaden som kan oppstå kan være, eventuelt hva man vet er en skadetype som har inntruffet før:

|  |  |  |
| --- | --- | --- |
| **Grad** | **Beskrivende ordlyd** | **Eksempel** |
| Svært liten | Ubetydelig personskade/plage | Skrubbsår, små kutt, «få seg en trøkk» |
| Liten | Mindre, forbigående personskade | Forstuelse, muskel-/senestrekk |
| Middels | Alvorlig skade, langvarige følger | Bruddskader, knusningsskader, hjernerystelse/hodeskader |
| Stor | Varige mén/invaliditet/uførhet | Full/delvis lammelse, nerveskader, alvorlige hodeskader |
| Svært stor | Dødsfall |  |